বর্তমান প্রধানমন্ত্রী শেখ হাসিনা ও জাতীয় পার্টির চেয়ারম্যান হুসেইন মুহম্মদ এরশাদের দিকে ইঙ্গিত করে বিএনপির স্থায়ী কমিটির সদস্য ব্রিগেডিয়ার জেনারেল (অব.) আ স ম হান্নান শাহ বলেছেন, ‘বিশ্ব চোর আর বিশ্ব বেহায়া মিলে দেশ চালাচ্ছে। বিরোধী দলের উপর নির্যাতন করছে। এ সরকার জনগণের সাথে মিথ্যাচার করছে। এ সরকারের লোকলজ্জা নাই।’ জাতীয় প্রেসক্লাবে ১১ জুন বিকেলে জাতীয়তাবাদী তৃণমূল দল আয়োজিত বিএনপির প্রতিষ্ঠাতা শহীদ প্রেসিডেন্ট জিয়াউর রহমানের ৩৪তম শাহাদাৎবার্ষিকীর আলোচনাসভায় তিনি এসব কথা বলেন।